Diari Oficial de la Generalitat Valenciana


Sumari del DOGV 4131, del 20-11-2001 (2001/11972)

ACORD de 15 de novembre de 2001, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Vila-real.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/11882


Data del document
:   15-11-2001

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Vila-real
    * administració local
    * expropiació

ACORD de 15 de novembre de 2001, del Govern Valencià, pel qual es declaren d'urgent ocupació els béns i drets subjectes a un expedient d'expropiació forçosa de l'Ajuntament de Vila-real. [2001/X11148]
  
El Govern Valencià, en la reunió del dia 15 de novembre de 2001, adoptà l'acord següent:
  
L'Ajuntament de Vila-real, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obertura i ampliació d'un tram de l'avda. Europa, amb implantació de diversos serveis urbanístics.
  
Aquesta declaració d'urgent ocupació es justifica per les següents raons:
  
Les obres d'obertura i ampliació d'un tram de l'avda. Europa, amb implantació de diversos serveis urbanístics, han de realitzar-se amb celeritat, ja que l'estretor de la calçada, perquè és de doble sentit la circulació, dificulta les maniobres d'eixida de la rotonda de Bárbara Royo, impedint físicament el pas contrari de vehicles per l'altre carril, per la qual cosa en nom de la seguretat vial cal l'ampliació d'aqueix tram de la calçada, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat Valenciana, a proposta del conseller de Justícia i Administracions Públiques, el Govern Valencià
  
ACORDA
  
Declarar d'urgent ocupació els béns i drets subjectes a l'expedient d'expropiació forçosa instruït per l'Ajuntament de Vila-real per a l'execució del projecte d'obertura i ampliació d'un tram de l'avda. Europa, amb implantació de diversos serveis urbanístics.
  
Relació de béns afectats
  
Parcel·la 212, polígon 17, propietat de Roberto Carratalá Monlleó, amb domicili al c/ Camí Reial núm. 31, de la Vilavella, superfície afectada: 153,67 m2, els límits de la qual són: nord, avda. Europa, sud, parcel·la propietat de l'Ajuntament de Vila-real, est, vial que es pretén, i oest, resta de finca.
  
Parcel·la 208, polígon 17, propietat de Bartolomé Játiva López, amb domicili al c/ Taronger núm. 21, de Vila-real, superfície afectada: 143,02 m2, els límits de la qual són: nord, parcel·la propietat de l'Ajuntament de Vila-real, sud, parcel·la propietat de l'Ajuntament de Vila-real, est, vial que es pretén, i oest, resta de finca.
  
Parcel·la 185, polígon 17, propietat de la mercantil Agrícolas Gozalbo Martínez, SA, amb domicili a la Plaça Major núm. 7, de Vila-real, superfície afectada: 203,27 m2, els límits de la qual són: nord, parcel·la propietat de Santiago Tena Vilanova, sud, parcel·la propietat de l'Ajuntament de Vila-real, est, resta de finca, i oest, vial que es pretén.
  
Parcel·la 184, polígon 17, propietat d'Orlegan, SL, amb domicili al Passeig de l'Estació núm. 29, de Vila-real, superfície afectada: 298,84 m2, els límits de la qual són: nord, parcel·la propietat de Pascual Usó Gil, sud, parcel·la propietat de la mercantil Agrícolas Gozalbo Martínez, SL, est, resta de finca, i oest, vial que es pretén.
  
Parcel·la 183, polígon 17, propietat de Pascual Usó Gil, amb domicili al c/ Sant Joan núm. 58, de Vila-real, superfície afectada: 135,25 m2, els límits de la qual són: nord, parcel·la propietat de Pascual Monzó Miró, sud, parcel·la propietat de Santiago Vilanova Tena, est, resta de finca, i oest, vial que es pretén.
  
Parcel·la 182, polígon 17, propietat de Pascual Monzó Miró, amb domicili a la urbanització les Platgetes, núm. 131, d'Orpesa, superfície afectada: 212,10 m2, els límits de la qual són: nord, avda. Europa, sud, parcel·la propietat de Pascual Usó Gil, est, resta de finca, i oest, vial que es pretén.
  
Parcel·la 181, polígon 17, propietat de José María Rovira Salvo, amb domicili al c/ Mare de Déu del Roser núm. 5 de Vila-real, superfície afectada: 3,71 m2, els límits de la qual són: nord, avda. Europa, sud, parcel·la propietat de Pascual Monzó Miró, est, resta de finca, i oest, avda. Europa.
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar, en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10, 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen interposar qualsevol altra via que estimen oportuna.
  
València, 15 de novembre de 2001
  
El conseller secretari del Govern Valencià,